section_heading: Životopis
paragraph_text: Na općim izborima održanim u listopadu 2006., Jelečević je bio kandidat za zastupnika u Skupštini Županije Posavske. Uspio je dobiti zastupničko mjesto s 604 glasa, no odrekao ga se kako je u ožujku 2007. imenovan ministrom rada i socijalne politike u Vladi Federacije BiH. Od 2006. do 2008. Jelečević je bio predsjednik županijskog odbora HDZ-a 1990 u Županiji Posavskoj. Također je imenovan je članom Gospodarskog i socijalnog vijeća UN-a za Bosnu i Hercegovinu i Fonacije za održivi razvoj "OdRaz". U Vladi Federacije BiH bio je jedan od aktivnijih ministara, no njegovo Ministarstvo bilo je među onima s najnižim postotkom ostvarenog planiranja. Potpredsjednikom HDZ-a 1990 imenovan je 2009.